PMIndiaData/PMIndiaSum huggingface dataset:
ബംഗ്ലാദേശിലെ മൂന്ന് പദ്ധതികള്‍ വിഡിയോ കോണ്‍ഫറന്‍സിംഗിലൂടെ സംയുക്തമായി ഉദ്ഘാടനം ചെയ്തുകൊണ്ട് പ്രധാനമന്ത്രി നടത്തിയ പ്രസംഗം

ബംഗ്ലാദേശ് പ്രധാനമന്ത്രി ആദരണീയയായ ഷേഖ് ഹസീന, ഇന്ത്യയിലേയും ബംഗ്ലാദേശിലേയും വിദേശകാര്യ മന്ത്രിമാര്‍, പശ്ചിമബംഗാള്‍ മുഖ്യമന്ത്രി കുമാരി മമതാ ബാനര്‍ജി, ത്രിപുര മുഖ്യമന്ത്രി ശ്രീ ബിപ്ലബ്കുമാര്‍ ദേബ്, കുറച്ചുദിവസങ്ങള്‍ക്ക് മുമ്പ് കാഠ്മണ്ഡുവില്‍ നടന്ന ബിംസ്‌റ്റെക്ക് ഉച്ചകോടിയ്ക്കിടയില്‍ ഞാന്‍ ഷേഖ് ഹസീനയുമായി കൂടിക്കാഴ്ച നടത്തിയിരുന്നു. അതിന് മുമ്പ് കഴിഞ്ഞ മേയില്‍ ശാന്തിനികേതനില്‍ വച്ചും ഏപ്രിലില്‍ കോമണ്‍വെല്‍ത്ത് ഉച്ചകോടിക്കിടയില്‍ ലണ്ടനില്‍ വച്ചും കൂടിക്കാഴ്ച നടത്തിയിരുന്നു. അയല്‍രാജ്യങ്ങളുമായുള്ള ബന്ധം അടുത്ത അയല്‍ക്കാരോടൊന്നപോലെയായിരിക്കുമെന്ന വസ്തുത ഞാന്‍ മുമ്പുതന്നെ പലതവണ ഊന്നിപ്പറഞ്ഞിട്ടുള്ളതാണ്. എപ്പോഴൊക്കെ തോന്നുന്നുവോ അപ്പോഴൊക്കെ നമുക്ക് പരസ്പരം ചര്‍ച്ചനടത്തുകയോ, സന്ദര്‍ശിക്കുകയോ ചെയ്യാം. പ്രധാനമന്ത്രി ഷേഖ് ഹസീനയുമായുള്ള ബന്ധത്തില്‍ ഈ അടുപ്പം വളരെ വ്യക്തമായി കാണാനുമാകും. നിരവധി കൂടിക്കാഴ്ചകള്‍ക്ക് പുറമെ ഇത് നമ്മുടെ നാലാമത്തെ വിഡിയോ കോണ്‍ഫറന്‍സിംഗാണ്, സമീപഭാവിയില്‍ തന്നെ ഒരു വിഡിയോ കോണ്‍ഫറന്‍സിംഗും കൂടി സംഘടിപ്പിക്കും. ഈ വിഡിയോ കോണ്‍ഫറന്‍സിംഗിലെ ഏറ്റവും സുപ്രധാനമായ കാര്യം, രണ്ടു രാജ്യങ്ങളുടെയും സംയുക്തപദ്ധതികള്‍ വി.ഐ.പികളുടെ സന്ദര്‍ശനമില്ലാതെ തന്നെ ഉദ്ഘാടനം ചെയ്യുന്നുവെന്നതാണ്. ആദരണീയരെ, ബന്ധിപ്പിക്കലിനെക്കുറിച്ച് നാം പറയുമ്പോള്‍, 1965ന് മുമ്പുള്ള ബന്ധിപ്പിക്കല്‍ എന്ന നിങ്ങളുടെ വീക്ഷണം പുനസ്ഥാപിക്കലായി എനിക്ക് പലപ്പോഴും തോന്നിയിട്ടുണ്ട്. കഴിഞ്ഞ കുറച്ചുവര്‍ഷങ്ങളായി നാം ഈ ദിശയിലേക്കുള്ള നടപടികള്‍ സ്വീകരിച്ചുവരികയാണെന്ന് പറയുന്നതില്‍ എനിക്ക് അതിയായ സന്തോഷമുണ്ട്. ഇന്ന് നാം നമ്മുടെ ഊര്‍ജ്ജ ബന്ധിപ്പിക്കല്‍ ശക്തമാക്കുകയും നമ്മുടെ റെയില്‍വേ ബന്ധം കൂടുതല്‍ ആഴത്തിലുള്ളതാക്കുന്നതിനായി രണ്ടു പദ്ധതികള്‍ ആരംഭിച്ചിട്ടുമുണ്ട്. 2015ല്‍ ഞാന്‍ ബംഗ്ലാദേശ് സന്ദര്‍ശിച്ചപ്പോള്‍ 500 മെഗാവാട്ട് അധിക വൈദ്യുതി ബംഗ്ലാദേശിന് നല്‍കാന്‍ ഞങ്ങള്‍ തീരുമാനിച്ചിരുന്നു. പശ്ചിമ ബംഗാളില്‍ ബംഗ്ലാദേശില്‍ നിന്നുള്ള പ്രസരണലൈനാണ് ഇതിന് വേണ്ടി ഉപയോഗിക്കുന്നത്. ഈ പദ്ധതി പൂര്‍ത്തിയാകുന്നതോടെ 1.16 ജിഗാവാട്ട് വൈദ്യുതി ഇന്ത്യയില്‍ നിന്നും ബംഗ്ലാദേശിന് വിതരണം ചെയ്യാന്‍ കഴിയും. മെഗാവാട്ടില്‍ നിന്നും ജിഗാവാട്ടിലേക്കുള്ള കുതിച്ചുചാട്ടം നമ്മുടെ ബന്ധത്തിലെ ഒരു സുവര്‍ണ്ണ അദ്ധ്യായമാണ്. റെയില്‍വേ വഴിയും നമ്മുടെ ബന്ധിപ്പിക്കല്‍ മെച്ചപ്പെടുകയാണ്. ബംഗ്ലാദേശിനുള്ളിലെ ബന്ധപ്പിക്കലും ഇന്ത്യയുമായുള്ള ബന്ധിപ്പിക്കലും നമ്മുടെ സഹകരണത്തിന്റെ പ്രധാന ഘടകങ്ങളാണ്. അക്കാഹൂറ-അഗര്‍ത്തല ബന്ധിപ്പിക്കല്‍ പൂര്‍ത്തിയായി കഴിഞ്ഞാല്‍ അതിര്‍ത്തികടന്നുള്ള ബന്ധത്തിനായി മറ്റൊരു കണ്ണികൂടി കൂട്ടിച്ചേര്‍ക്കും. ഈ പദ്ധതിയുടെ സഹകരണത്തിനായി ഞാന്‍ മുഖ്യമന്ത്രി ശ്രീ. ബിപ്ലബ്കുമാര്‍ ദേബിനെ അഭിനന്ദിക്കുന്നു. ബംഗ്ലാദേശിന്റെ വികസനത്തിനായി 2021 ഓടെ ഇടത്തരം വരുമാനമുള്ള രാജ്യമാകുക, 2041 ഓടെ ഒരു വികസിത രാജ്യം എന്നിങ്ങനെയുള്ള തീവ്രമായ ലക്ഷ്യങ്ങളാണ് ഷേഖ് ഹസീനാജി നിശ്ചയിച്ചിരിക്കുന്നത്. ഈ ലക്ഷ്യം സാക്ഷാത്കരിക്കുന്നതിന് അവരെ സഹായിക്കുകയെന്നത് നമ്മെ സംബന്ധിച്ച് ഏറെ അഭിമാനകരമായ കാര്യമാണ്. നമ്മുടെ ബന്ധങ്ങള്‍ മെച്ചപ്പെടുത്തുകയും ജനങ്ങള്‍ തമ്മിലുള്ള ബന്ധം കൂടുതല്‍ ശക്തമാക്കുകയും ചെയ്യുന്നതോടെ നമുക്ക് വളര്‍ച്ചയുടെയും സമ്പല്‍സമൃദ്ധിയുടെയും ഉയരങ്ങള്‍ സ്പര്‍ശിക്കാന്‍ കഴിയും. ഈ പ്രവര്‍ത്തങ്ങളെ സഹായിച്ചതിനും ഇന്നത്തെ പരിപാടിയില്‍ പങ്കെടുത്തതിനും പ്രധാനമന്ത്രി ഷേഖ് ഹസീനയ്ക്കും പശ്ചിമബംഗാള്‍, ത്രിപുര മുഖ്യമന്ത്രിമാര്‍ക്കും എന്റെ ഹൃദയംഗമമായ നന്ദി രേഖപ്പെടുത്തുന്നു. നിങ്ങള്‍ക്ക് നന്ദി,
റഷ്യൻ  വിദേശകാര്യ മന്ത്രി  സെർജി ലാവ്റോവ് പ്രധാനമന്ത്രി ശ്രീ നരേന്ദ്ര മോദിയെ സന്ദർശിച്ചു

റഷ്യൻ ഫെഡറേഷന്റെ വിദേശകാര്യ മന്ത്രി ഹിസ് എക്സലൻസി സെർജി ലാവ്റോവ് ഇന്ന് പ്രധാനമന്ത്രി ശ്രീ നരേന്ദ്ര മോദിയെ സന്ദർശിച്ചു. ഉക്രൈനിലെ സമാധാന ചർച്ചകൾ ഉൾപ്പെടെയുള്ള സാഹചര്യങ്ങൾ വിദേശകാര്യ മന്ത്രി ലാവ്‌റോവ് പ്രധാനമന്ത്രിയെ ധരിപ്പിച്ചു. അക്രമം നേരത്തേ അവസാനിപ്പിക്കാനുള്ള തന്റെ ആഹ്വാനം പ്രധാനമന്ത്രി ആവർത്തിച്ചു,.സമാധാന ശ്രമങ്ങൾക്ക് ഏത് വിധത്തിലും സംഭാവന ചെയ്യാനുള്ള ഇന്ത്യയുടെ സന്നദ്ധത അദ്ദേഹം അറിയിച്ചു. 2021 ഡിസംബറിൽ നടന്ന ഇന്ത്യ-റഷ്യ ഉഭയകക്ഷി ഉച്ചകോടിയിൽ കൈക്കൊണ്ട തീരുമാനങ്ങളുടെ പുരോഗതി റഷ്യൻ വിദേശകാര്യ മന്ത്രി പ്രധാനമന്ത്രിയെ ധരിപ്പിച്ചു . –ND–
ബിഹാര്‍ ബോട്ട് ദുരന്തത്തില്‍ ജീവഹാനി സംഭവിച്ചതില്‍ പ്രധാനമന്ത്രി ദുഃഖം രേഖപ്പെടുത്തി; ദുരിതാശ്വാസ നിധിയില്‍നിന്നു സഹായം പ്രഖ്യാപിച്ചു

ബിഹാര്‍ ബോട്ട് ദുരന്തത്തില്‍ ജീവഹാനി സംഭവിക്കാനിടയായതില്‍ പ്രധാനമന്ത്രി ശ്രീ. നരേന്ദ്ര മോദി ദുഃഖം രേഖപ്പെടുത്തി. കുടുംബാംഗങ്ങളെ അദ്ദേഹം അനുശോചനം അറിയിച്ചു. മരണമടഞ്ഞവരുടെ ബന്ധുക്കള്‍ക്കു രണ്ടു ലക്ഷം രൂപ വീതവും പരുക്കേറ്റവര്‍ക്ക് 50,000 രൂപ വീതവും പ്രധാനമന്ത്രിയുടെ ദേശീയദുരിതാശ്വാസ നിധിയില്‍നിന്നു സഹായം പ്രഖ്യാപിക്കുകയും ചെയ്തു.
പ്രധാനമന്ത്രിയെ ഐക്യരാഷ്ട്ര സഭ പൊതുസഭയുടെ പുതിയ പ്രസിഡന്റ് സന്ദര്‍ശിച്ചു

ഐക്യരാഷ്ട്ര സഭ പൊതുസഭയുടെ പുതിയ പ്രസിഡന്റായി തെരഞ്ഞെടുക്കപ്പെട്ട ശ്രീമതി മരിയ ഫെര്‍നാന്‍ഡ എസ്പിനോസ ഗാര്‍സെസ് പ്രധാനമന്ത്രി ശ്രീ. നരേന്ദ്ര മോദിയെ സന്ദര്‍ശിച്ചു. ഐക്യരാഷ്ട്രസഭയുട 73ാമതു പൊതുസഭയുടെ പ്രസിഡന്റായി തെരഞ്ഞെടുക്കപ്പെട്ടതിനു ശ്രീമതി എസ്പിനോസയെ പ്രധാനമന്ത്രി അഭിനന്ദിച്ചു. വരുന്ന ഐക്യരാഷ്ട്രസഭാ പൊതുസഭയില്‍ ഏതൊക്കെ വിഷയങ്ങള്‍ക്കാണു മുന്‍ഗണന കല്‍പിക്കുകയെന്ന് ശ്രീമതി എസ്പിനോസ വിശദീകരിച്ചു. ചുമതലകള്‍ നിറവേറ്റുന്നതിന് അവര്‍ക്ക് ഇന്ത്യയുടെ സമ്പൂര്‍ണവും ക്രിയാത്മകവുമായ പിന്‍തുണ പ്രധാനമന്ത്രി ഉറപ്പുനല്‍കി. ഭീകരവാദം, ഐക്യരാഷ്ട്രസഭ പരിഷ്‌കരിക്കല്‍, കാലാവസ്ഥാ വ്യതിയാനം എന്നിവ ഉള്‍പ്പെടെയുള്ള ഗൗരവമേറിയ ആഗോള വെല്ലുവിളികളെക്കുറിച്ച് ഇരുവരും ചര്‍ച്ച ചെയ്തു.
പ്രധാനമന്ത്രി ഈദ് ആശംസകള്‍ നേര്‍ന്നു

പ്രധാനമന്ത്രി ശ്രീ. നരേന്ദ്ര മോദി ജനങ്ങള്‍ക്ക് ഈദുല്‍ ഫിത്തര്‍ ആശംസകള്‍ നേര്‍ന്നു. പല രാഷ്ട്രത്തലവന്‍മാരെയും ഫോണില്‍ അദ്ദേഹം ഈദ് ആശംസകള്‍ അറിയിച്ചു. “ഈദുല്‍ ഫിത്തറിന് എന്റെ ആശംസകള്‍. വിശേഷപ്പെട്ട ഈ ദിനം സമൂഹത്തില്‍ ആഴത്തിലുള്ള സൗഹൃദവും സമാധാനവും സൃഷ്ടിക്കട്ടെ. അബുദാബി രാജാവ് സല്‍മാനും കിരീടാവകാശിയായ രാജകുമാരനും ഖത്തര്‍ അമീറിനും ഈദ് ആശംസകള്‍ നേര്‍ന്നു. പ്രസിഡന്റ് റൗഹാനി, പ്രസിഡന്റ് ഘനി, പ്രധാനമന്ത്രി നവാസ് ഷെരീഫ്, പ്രധാനമന്ത്രി ഷെയ്ഖ് ഹസീന, പ്രസിഡന്റ് യാമീന്‍ എന്നിവരോടെല്ലാം സംസാരിക്കുകയും ഈദ് ആശംസകള്‍ കൈമാറുകയും ചെയ്തു” – പ്രധാനമന്ത്രി വ്യക്തമാക്കി.
2015 ലെ ബിനാമി ഇടപാടപാടുകള്‍ നിരോധന ഭേദഗതി ബില്ലിന് മന്ത്രിസഭയുടെ അംഗീകാരം

2015 ലെ ബിനാമി ഇടപാടുകള്‍ നിരോധന ഭേദഗതി ബില്‍ പാര്‍മെന്റില്‍ അവതരിപ്പിക്കുന്നതിന് പ്രധാനമന്ത്രി ശ്രീ. നരേന്ദ്ര മോദിയുടെ അദ്ധ്യക്ഷതയില്‍ ചേര്‍ന്ന കേന്ദ്ര മന്ത്രിസഭാ യോഗം അനുമതി നല്‍കി. ബില്ല് നിയമമാകുമ്പോള്‍ അതിലെ വ്യവസ്ഥകള്‍ നടപ്പിലാക്കുന്നതിലെ പ്രായോഗിക വിഷമതകള്‍ മറികടക്കുന്നതിനായി നിയമപരവും ഭരണപരവുമായ കരുത്ത് പകരാന്‍ ലക്ഷ്യമിട്ടുള്ളതാണ് ഭേദഗതി. ബിനാമി ഇടപാടുകള്‍ ഫലപ്രദമായി നിരോധിക്കുന്നതിന് അധാര്‍മികമായ രീതികളിലൂടെ കൃത്രിമങ്ങള്‍ കാണുക്കുന്നത് തടയാനും ഭേദഗതി കൊണ്ട് കഴിയും. നടപടിക്രമങ്ങള്‍ പാലിച്ചുകൊണ്ട് ബിനാമി വസ്തുക്കള്‍ കണ്ടുകെട്ടാന്‍ ഭേദഗതി ഗവണ്‍മെന്റിന് അനുമതി നല്‍കുന്നു. ആദായം വെളിപ്പെടുത്തല്‍ പദ്ധതിയിന്‍ കീഴില്‍ തങ്ങളുടെ ബിനാമി വസ്തുക്കള്‍ വെളിപ്പെടുത്തിയവര്‍ക്ക് ബിനാമി നിയമപ്രകാരം പരിരക്ഷ ലഭിക്കും.
മയക്കുമരുന്നിന്റെ ഉപയോഗവും അനധികൃത കടത്തും തടയാന്‍ മൊസാംബിക്കുമായുള്ള ധാരണാപത്രത്തിന് അനുമതി

മയക്കുമരുന്നിന്റെയും അനുബന്ധവസ്തുക്കളുടെയും വ്യാപനവും അനധികൃത കടത്തും കുറയ്ക്കാന്‍ ഇന്ത്യയും മൊസാംബിക്കുമായി ധാരണാപത്രം ഒപ്പിടുന്നതിനു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്ന്നത കേന്ദ്രമന്ത്രിസഭാ യോഗം അനുമതി നല്കിക. ഇരു രാജ്യങ്ങള്ക്കിേടയില്‍ മയക്കുമരുന്നു കൈമാറ്റം ചെയ്യപ്പെടുന്നതു തടയാനും നിയമം ലംഘിച്ചു നടക്കുന്ന ഇത്തരം പ്രവര്ത്ത>നങ്ങളെ കുറിച്ചുള്ള വിവരം കൈമാറുന്നതിനും ഉദ്ദേശിച്ചുള്ളതാണു ധാരണാപത്രം.
മനുഷ്യക്കടത്ത് തടയല്‍: ഇന്ത്യ-യു.എ.ഇ. ധാരണാപത്രം

മനുഷ്യക്കടത്ത് തടയുന്നതിനും അതിനെതിരെ പോരാടുന്നതിനും ഇന്ത്യയും യുനൈറ്റഡ് അറബ് എമിറേറ്റ്‌സ് (യു.എ.ഇ) തമ്മില്‍ ഒരു ധാരണാപത്രം ഒപ്പിടുന്നതിന് {പധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്ര മന്ത്രിസഭായോഗം അംഗീകാരം നല്‍കി. ധാരണാപത്രം എത്രയും വേഗം ഒപ്പിടും. ഇരു രാജ്യങ്ങളും തമ്മിലുള്ള സൗഹാര്‍ദ്ദം വര്‍ദ്ധിപ്പിക്കുന്നതിനൊപ്പം മനുഷ്യക്കടത്തുമായി, പ്രത്യേകിച്ച് സ്ത്രീകളുടെയും കുട്ടികളുടെയും കടത്തുമായി ബന്ധപ്പെട്ട കണ്ടെത്തല്‍, രക്ഷപ്പെടുത്തല്‍, നാട്ടിലേയ്ക്ക് തിരിച്ചയയ്ക്കല്‍ തുടങ്ങിയ കാര്യങ്ങളില്‍ വര്‍ദ്ധിച്ച ഉഭയകക്ഷി സഹകരണവും ഉറപ്പ് വരുത്തും. ധാരണാ പത്രത്തിന്റെ പ്രധാന സവിശേഷതകള്‍ ഇവയാണ്: 1. മനുഷ്യക്കടത്ത്, പ്രത്യേകിച്ച് സ്ത്രീകളുടെയും കുട്ടികളുടെയും കടത്ത് തടയുന്നതിനുള്ള അന്വേഷണം ത്വരിതപ്പെടുത്തുന്നതിനും ഇരു രാജ്യങ്ങളിലുമുള്ള സംഘടിത ക്രിമിനല്‍ സംഘങ്ങളെ നിയമത്തിന് മുന്നില്‍ കൊണ്ട് വന്ന് ശിക്ഷിപ്പിക്കുന്നതിന് സഹകരണം ശക്തിപ്പെടുത്തുക. 2. സ്ത്രീകളുടെയും കുട്ടികളുടെയും കടത്ത് തടയുന്നതിന് മുന്‍ കരുതല്‍ നടപടികള്‍ കൈക്കൊള്ളുക. 3. മനുഷ്യക്കടത്ത് തടയുന്നതിന് ഇരു രാജ്യങ്ങളിലും മനുഷ്യക്കടത്ത് വിരുദ്ധ സെല്ലുകളും, ദൗത്യസേനകളും രൂപീകരിക്കുക. 4. മനുഷ്യക്കടത്തിന് ഉത്തരവാദികളായവരെ കണ്ടെത്തുന്നതിന് പോലീസും മറ്റ് ബന്ധപ്പെട്ട അധികാരികളും അടുത്ത് സഹകരിക്കുകയും വിവരങ്ങള്‍ പരസ്പരം കൈമാറുകയും ചെയ്യുക. 5. മനുഷ്യക്കടത്തിന് ഇരയായവരെ എത്രയും വേഗം സ്വന്തം നാട്ടിലെത്തിക്കുക. 6. ധാരണാപത്രത്തിന്റെ നടപ്പാക്കല്‍ നിരീക്ഷിക്കുന്നതിന് ഇരു രാജ്യങ്ങളുടെയും പ്രതിനിധികളെ ഉള്‍പ്പെടുത്തി സംയുക്ത കര്‍മ്മ സേന രൂപീകരിക്കും.
എന്‍. ഇ. സി യുടെ വിഹിതത്തില്‍ നിന്ന് 30% പാര്‍ശ്വവല്‍ക്കരിക്കപ്പെട്ട മേഖലകളിലെ വികസനത്തിനായും സമൂഹത്തിലെ  അവഗണിക്കപ്പെട്ട വിഭാഗങ്ങള്‍ക്കും ഉയര്‍ന്നുവരുന്ന മുന്‍ഗണനാ മേഖലകള്‍ക്കും നല്‍കുന്നതിന് കേന്ദ്ര മന്ത്രിസഭയുടെ അംഗീകാരം

താഴെപ്പറയുന്ന നിര്‍ദ്ദേശങ്ങള്‍ക്ക് പ്രധാനമന്ത്രി ശ്രീ നരേന്ദ്ര മോദിയുടെ അദ്ധ്യക്ഷതയില്‍ ചേര്‍ന്ന കേന്ദ്ര മന്ത്രിസഭായോഗം അംഗീകാരം നല്‍കി. 1) വടക്കുകിഴക്കന്‍ മേഖലകളിലെ പാര്‍ശ്വവല്‍ക്കരിക്കപ്പെട്ട മേഖലകള്‍, അവഗണിക്കപ്പെട്ട പാര്‍ശ്വവല്‍ക്കരിക്കപ്പെട്ട സമൂഹത്തിലെ വിഭാഗങ്ങള്‍, ഉയര്‍ന്നുവരുന്ന മുന്‍ഗണനാ മേഖലകള്‍ എന്നിവയുടെ വികസനം ലക്ഷ്യമാക്കുന്ന വടക്കുകിഴക്കന്‍ കൗണ്‍സിലിന്റെ (എന്‍.ഇ.സി)യുടെ നിലവിലെ പദ്ധതിക്ക് കീഴില്‍ ആവിഷ്‌ക്കരിക്കുന്ന പുതിയ പദ്ധതികള്‍ക്കായി വടക്കുകിഴക്കന്‍ കൗണ്‍സിലിന്റെ വിഹിതത്തിലെ 30% നീക്കിവയ്ക്കും. ബാക്കിയുള്ള വിഹിതം നിലവിലെ രണ്ടു ഘടകങ്ങള്‍ക്കായി (സംസ്ഥാന ഘടകം – 60 %, കേന്ദ്ര ഘടകം 40%) വിഭജിക്കും. 2) ലളിതമായ വിലയിരുത്തലിനും അംഗീകരിക്കല്‍ സംവിധാനത്തിനുമായി വടക്കുകിഴക്കന്‍ കൗണ്‍സിലിന്റെ മാര്‍ഗ്ഗനിര്‍ദ്ദേശങ്ങള്‍ പുനരവലോകനം ചെയ്തു. 3) സംസ്ഥാന ഘടകത്തില്‍ 25% വരെയുള്ള ഓരോ സംസ്ഥാനത്തിന്റെയും മാനദണ്ഡവിഹിതം വടക്കുകിഴക്കന്‍ കൗണ്‍സിലിന്റെ അധികാരപത്രത്തില്‍ വരാത്തതും എന്നാല്‍ പ്രാദേശികതലത്തില്‍ പ്രാധാന്യമുള്ളതാണെന്നുമുള്ള സംസ്ഥാന ഗവണ്‍മെന്റിന്റെ ശുപാര്‍ശയുടെ അടിസ്ഥാനത്തില്‍ അനുവദിക്കാം. വടക്കു കിഴക്കന്‍ കൗണ്‍സിലിന്റെ പദ്ധതിയുടെ കീഴിലെ നിലവിലുള്ള പദ്ധതികളുടെ സാമൂഹിക -സാമ്പത്തിക ഗുണഫലങ്ങള്‍ വടക്കുകിഴക്കന്‍ മേഖലയിലെ പാര്‍ശ്വവല്‍ക്കരിക്കപ്പെട്ടതും ദുര്‍ബലമായതുമായ, പിന്നോക്ക വിഭാഗത്തിലുള്ളവര്‍ക്കുകൂടി നേടിയെടുക്കാനാകും. ഇത് വേഗത്തില്‍ തീരുമാനങ്ങള്‍ കൈക്കൊള്ളുന്ന തിനും പദ്ധതികളുടെ വേഗത്തിലുള്ള നടത്തിപ്പിനും വഴിതെളിക്കും.
ആരോഗ്യ-ഔഷധമേഖലകളിലെ സഹകരണത്തിന് ഇന്ത്യയും ക്യൂബയും തമ്മിലുള്ള ധാരണാപത്രത്തിന് അനുമതി

ആരോഗ്യ-ഔഷധമേഖലയിലെ സഹകരണത്തിന് ഇന്ത്യയും ക്യൂബയും തമ്മിലുളള ധാരണാപത്രത്തിന് പ്രധാനമന്ത്രി ശ്രീ നരേന്ദ്രമോദിയുടെ അദ്ധ്യക്ഷതയില്‍ ചേര്‍ന്ന കേന്ദ്ര മന്ത്രിസഭായോഗം മുന്‍കാലപ്രാബല്യത്തോടെ അംഗീകാരം നല്‍കി. 2017 ഡിസംബര്‍ 6ന് ന്യൂഡല്‍ഹിയില്‍ വച്ചാണ് ധാരണാപത്രം ഒപ്പിട്ടത്. താഴേപ്പറയുന്ന മേഖലകളാണ് ധാരണാപത്രത്തില്‍ ഉള്‍ക്കൊള്ളുന്നത്: 1)മെഡിക്കല്‍ ഡോക്ടര്‍മാര്‍, ഉദ്യോഗസ്ഥര്‍, മറ്റ് ആരോഗ്യ പ്രൊഫഷണലുകള്‍, വിദഗ്ധര്‍ എന്നിവരുടെ കൈമാറ്റവും പരിശീലനവും 2) മാനവവിഭവശേഷി വികസിപ്പിക്കല്‍, ആരോഗ്യസേവനങ്ങള്‍, ആരോഗ്യ സുരക്ഷാ സൗകര്യങ്ങള്‍ തയാറാക്കുക എന്നിവയ്ക്ക് വേണ്ട സഹായം. 3) ആരോഗ്യമേഖലയിലെ മാനവവിഭശേഷിക്ക് ഹ്രസ്വകാല പരിശീലനം. 4) ഫാര്‍മസ്യൂട്ടിക്കല്‍സ്, മെഡിക്കല്‍ ഉപകരണങ്ങള്‍, വിവരങ്ങള്‍ കൈമാറല്‍ എന്നിവയുടെ നിയന്ത്രണം. 5) ഫാര്‍മസ്യൂട്ടിക്കല്‍ മേഖലയും കക്ഷികള്‍ കണ്ടെത്തുന്ന മറ്റ് മേഖലകളുമായുള്ള വ്യവസായ വികസന സാഹചര്യങ്ങള്‍ പ്രോത്സാഹിപ്പിക്കുക. 6) ജനറിക് മരുന്നുകളുടെയും മറ്റ് അവശ്യ മരുന്നുകളുടെയും സംഭരണവും മരുന്ന് വിതരണത്തിന്റെ ഉറവിടങ്ങളില്‍ സഹായവും. 7) ആരോഗ്യവസ്തുക്കളുടെയും മറ്റ് ഫാര്‍മസ്യൂട്ടിക്കല്‍ ഉല്‍പ്പന്നങ്ങളുടെയും സംഭരണം. 8) പരസ്പരം തീരുമാനിക്കുന്ന മറ്റ് ഏതൊരു മേഖലയിലും സഹകരണം. ധാരണാപത്രത്തിന്റെ നടപ്പാക്കല്‍ നിരീക്ഷിക്കുന്നതിനും സഹകരണത്തിന്റെ വിശദാംശങ്ങള്‍ പരിശോധിക്കുന്നതിനുമായി ഒരു സംയു്കത കര്‍മ്മ സമിതി രൂപീകരിക്കും.
ഉരുള്‍പൊട്ടല്‍: പുനരധിവാസ- നഷ്ടപരിഹാര പാക്കേജിനെക്കുറിച്ചു പഠിക്കാന്‍ തവാങ്ങിലേക്ക് പ്രധാനമന്ത്രി ഉന്നതതലസംഘത്തെ അയച്ചു

അരുണാചല്‍ പ്രദേശിലെ തവാങ് ജില്ലയില്‍ കഴിഞ്ഞ ദിവസമുണ്ടായ ഉരുള്‍പൊട്ടലിലെ നാശനഷ്ടങ്ങള്‍ നേരില്‍ കണ്ടു വിലയിരുത്താന്‍ പ്രധാനമന്ത്രി ശ്രീ. നരേന്ദ്ര മോദി, രണ്ടംഗ കേന്ദ്രസംഘത്തെ അയച്ചു. നീതി ആയോഗിലെ മുതിര്‍ന്ന ഉപദേഷ്ടാക്കളില്‍ ഒരാളും ആഭ്യന്തരമന്ത്രാലയത്തിലെ ഒരു ജോയിന്റ് സെക്രട്ടറിയുമാണ് ഈ ദൗത്യത്തിനു നിയോഗിക്കപ്പെട്ടത്. ദുരിതാശ്വാസ പദ്ധതിയെക്കുറിച്ചും നഷ്ടപരിഹാര പാക്കേജിനെ സംബന്ധിച്ചും പഠിക്കാനാണു പ്രധാനമന്ത്രി നിര്‍ദേശിച്ചിരിക്കുന്നത്. സംസ്ഥാന, ജില്ലാ ഭരണകൂടങ്ങളുമായി ചര്‍ച്ച നടത്തി വേണം ഇതു സംബന്ധിച്ച റിപ്പോര്‍ട്ട് സമര്‍പ്പിക്കാന്‍. ഈ മാസം 22നു വെള്ളിയാഴ്ചയാണ് ദുരന്തമുണ്ടായത്. ഉരുള്‍പൊട്ടലില്‍ മരിച്ചവരുടെ ബന്ധുക്കള്‍ക്കു രണ്ടു ലക്ഷം രൂപ വീതവും പരുക്കേറ്റവര്‍ക്ക് 50,000 രൂപ വീതവും പ്രധാനമന്ത്രി ധനസഹായം അനുവദിച്ചിരുന്നു.
ആചാര്യ ശ്രീ പുരുഷോത്തംപ്രിയദാസ്ജി സ്വാമിശ്രി മഹാരാജിന്റെ വേര്‍പാടില്‍ പ്രധാനമന്ത്രി അനുശോചിച്ചു

ആചാര്യശ്രി പുരുഷോത്തം പ്രിയദാസ്ജി സ്വാമിശ്രീ മഹാരാജിന്റെ നിര്യാണത്തില്‍ പ്രധാനമന്ത്രി ശ്രീ നരേന്ദ്രമോദി അനുശോചിച്ചു. ”ആചാര്യ ശ്രീ പുരുഷോത്തം പ്രിയദാസ്ജി സ്വാമിശ്രീ മഹാരാജിനെ സമുഹത്തിന് നല്‍കിയ ശ്രേഷ്ഠമായ സേവനത്തിന്റെ പേരിലാണ് നമ്മള്‍ എപ്പോഴും ഓര്‍ക്കുന്നത്. മനുഷ്യരുടെ പ്രയാസങ്ങള്‍ കുറയ്ക്കുന്നതിനും കൂടുതല്‍ അനുകമ്പയ്ക്കും വേണ്ടിയാണ് അദ്ദേഹം കഠിനമായി പ്രവര്‍ത്തിച്ചിരുന്നത്. ഇന്ത്യയില്‍ മാത്രമല്ല ആഗോളതലത്തില്‍ തന്നെ എണ്ണമറ്റ ആളുകളിലൂടെ അദ്ദേഹം ഓര്‍മ്മിക്കപ്പെടും. അഗാധമായ പാണ്ഡിത്യം കൊണ്ട് അനുഗ്രഹീതനായിരുന്നു ആചാര്യ ശ്രീ പുരുഷോത്തം പ്രിയദാസ്ജി സ്വാമിശ്രി മഹാരാജ്. സാമൂഹികസേവനം, വിദ്യാഭ്യാസം, വനിതാശാക്തീകരണം എന്നിവയ്ക്ക് അദ്ദേഹം നല്‍കിയ സേവനങ്ങള്‍ എന്നും ഓര്‍മ്മിക്കപ്പെടും. അദ്ദേഹവുമായി നടത്തിയിട്ടുള്ള നിരവധി ആശയവിനിമയം ഞാന്‍ എന്നും ഓര്‍ക്കും. ഓം ശാന്തി” പ്രധാനമന്ത്രി ട്വിറ്ററില്‍ കുറിച്ചു.
നൂതന മാതൃകാ ഏകജാലകം വികസിപ്പിക്കുന്നതിനായി ഇന്ത്യയും ജപ്പാനും ഒപ്പുവെച്ച ധാരണാപത്രത്തിനു മന്ത്രിസഭയുടെ അംഗീകാരം

നൂതന മാതൃകാ ഏകജാലകം വികസിപ്പിക്കുന്നതിനായി ഇന്ത്യയും ജപ്പാനും ഒപ്പുവെച്ച ധാരണാപത്രത്തിനു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്ര മന്ത്രിസഭാ യോഗം അംഗീകാരം നല്‍കി. നേട്ടങ്ങള്‍: നൂതന മാതൃകാ ഏകജാലകം വികസിപ്പിക്കുന്നതിനായി ഇന്ത്യയും ജപ്പാനും തമ്മിലുള്ള സഹകരണം സാധ്യമാക്കുന്നതാണ് ഈ ധാരണാപത്രം. വാണിജ്യ നടത്തിപ്പിനും ഇന്ത്യയില്‍ ബിസിനസ് ചെയ്യുന്നത് എളുപ്പമാക്കിത്തീര്‍ക്കുന്നതിനുള്ള ശ്രമങ്ങള്‍ ഊര്‍ജിതമാക്കുന്നതിനും സഹായകമാകുംവിധം നടപടിക്രമങ്ങള്‍ ത്വരിതപ്പെടുത്തുന്നതിന് ഉതകുന്ന ഘടന രൂപീകരിക്കാന്‍ ആവശ്യമായ ഭരണപരമായ പ്രവര്‍ത്തനങ്ങള്‍ കേന്ദ്ര, സംസ്ഥാന ഗവണ്‍മെന്റുകളില്‍ പ്രാവര്‍ത്തികമാക്കുന്നതിനും ധാരണാപത്രം സഹായകമാകും. ‘നൂതന മാതൃകാ ഏകജാലകം’ ഇന്ത്യയിലും വിദേശത്തുമുള്ള, ഇന്ത്യയില്‍ ഏകജാലകം സ്ഥാപിക്കുന്നതിന് ഉണ്ടാകാവുന്ന തടസ്സങ്ങള്‍ തിരിച്ചറിയുന്നതിനുള്ള മാനദണ്ഡങ്ങളോടുകൂടിയ ഏറ്റവും നല്ല പ്രവര്‍ത്തന ശൈലി അടിസ്ഥാനപ്പെടുത്തി ഉള്ളതാണ്. നിക്ഷേപങ്ങള്‍ സാധ്യമാക്കുന്ന ഒന്നുമാണ് ഇത്.
ഉഗാണ്ടയിലെ ഇന്ത്യന്‍ വംശജരെ പ്രധാനമന്ത്രി അഭിസംബോധന ചെയ്തു

ഉഗാണ്ടയിലെ ഇന്ത്യന്‍ വംശജരെ പ്രധാനമന്ത്രി ശ്രീ. നരേന്ദ്ര മോദി അഭിസംബോധന ചെയ്തു. കംപാലയില്‍ നടന്ന ചടങ്ങില്‍ ഉഗാണ്ടന്‍ പ്രസിഡന്റ് മുസേവെനിയും സംബന്ധിച്ചു. ഉഗാണ്ടയിലെ ഇന്ത്യന്‍ വംശജരുമായി താദാത്മ്യം അനുഭവപ്പെടുന്നുവെന്നു പ്രസംഗത്തില്‍ പ്രധാനമന്ത്രി ചൂണ്ടിക്കാട്ടി. ഇന്ത്യന്‍ ജനതയോടും ഉഗാണ്ടയിലെ ഇന്ത്യന്‍ വംശജരോടും പ്രസിഡന്റ് മുസേവെനിക്കുള്ള സ്‌നേഹമാണ് അദ്ദേഹത്തിന്റെ സാന്നിധ്യത്തിലൂടെ വെളിപ്പെടുന്നതെന്നു ശ്രീ. നരേന്ദ്ര മോദി പറഞ്ഞു. ബുധനാഴ്ച ഉഗാണ്ടന്‍ പാര്‍ലമെന്റിനെ അഭിസംബോധന ചെയ്യാന്‍ അവസരം നല്‍കിയതിനു പ്രസിഡന്റ് മൂസേവെനിക്കും ഉഗാണ്ടന്‍ ജനതയ്ക്കും അദ്ദേഹം നന്ദിപറഞ്ഞു. ഇന്ത്യയും ഉഗാണ്ടയുമായുള്ള ബന്ധത്തിനു നൂറ്റാണ്ടുകളുടെ പഴക്കമുണ്ടെന്നു പ്രധാനമന്ത്രി ഓര്‍മിപ്പിച്ചു. കോളനിവല്‍ക്കരണത്തിനെതിരെയുള്ള സമരം, ഉഗാണ്ടയിലെ റെയില്‍ നിര്‍മാണം തുടങ്ങിയ മേഖലകള്‍ ഉദാഹരണങ്ങളായി ഉയര്‍ത്തിക്കാട്ടി, ഇരു രാജ്യങ്ങളും തമ്മിലുള്ള ചരിത്രപരമായ ബന്ധത്തെക്കുറിച്ച് അദ്ദേഹം അനുസ്മരിച്ചു. ഉഗാണ്ടയുടെ രാഷ്ട്രീയത്തില്‍ നിര്‍ണായക പങ്കു വഹിച്ച ഭാരതീയര്‍ നിരവധിയാണെന്നും പ്രധാനമന്ത്രി പറഞ്ഞു. ചടങ്ങിനിടെ അവതരിപ്പിക്കപ്പെട്ട കലാപരിപാടികളെക്കുറിച്ചു പരാമര്‍ശിക്കവേ, ഭാരതീയത നിലനിര്‍ത്തുന്നതിന് ഇന്ത്യന്‍ വംശജരെ അദ്ദേഹം അഭിനന്ദിച്ചു. ഇന്ത്യയെ സംബന്ധിച്ചിടത്തോളം ഉഗാണ്ട ഉള്‍പ്പെടെയുള്ള ആഫ്രിക്കന്‍ രാജ്യങ്ങളെല്ലാം പ്രധാനമാണെന്നു പ്രധാനമന്ത്രി വ്യക്തമാക്കി. കോളനിവല്‍ക്കരണത്തിനെതിരെയുള്ള സമരത്തിന്റെ ചരിത്രം, അംഗസംഖ്യ ഏറെയുള്ള ഇന്ത്യന്‍ വംശജര്‍, വികസനത്തിന്റെ കാര്യത്തിലുള്ള പൊതുവായ വെല്ലുവിളികള്‍ എന്നിവയെല്ലാം ഇതിനു കാരണങ്ങളാണ്. ലോകത്ത് ഏറ്റവും കൂടുതല്‍ വളര്‍ച്ച നേടുന്ന സമ്പദ്‌വ്യവസ്ഥകളിലൊന്നാണ് ഇപ്പോള്‍ ഇന്ത്യയുടേതെന്ന് അദ്ദേഹം ചൂണ്ടിക്കാട്ടി. ഇന്ത്യ ഇപ്പോള്‍ കാറുകളും സ്മാര്‍ട്ട്‌ഫോണുകളും കയറ്റുമതി ചെയ്തു തുടങ്ങിയെന്നും പ്രധാനമന്ത്രി പറഞ്ഞു. ഇന്ത്യന്‍ ജനതയെ ശാക്തീകരിക്കുന്നതിനുള്ള ഒരു ഉപാധിയായി ഡിജിറ്റല്‍ സാങ്കേതിക വിദ്യ വികസിച്ചുവെന്നും സ്റ്റാര്‍ട്ടപ്പുകളുടെ പ്രധാന കേന്ദ്രമായി രാജ്യം വികസിച്ചുവെന്നും അദ്ദേഹം കൂട്ടിച്ചേര്‍ത്തു. ഇന്ത്യയുടെ വിദേശ നയത്തില്‍ ആഫ്രിക്കയ്ക്കുള്ള പ്രാധാന്യത്തെക്കുറിച്ചും പ്രധാനമന്ത്രി പരാമര്‍ശിച്ചു. 2015ല്‍ ന്യൂഡെല്‍ഹിയില്‍ നടന്ന ഇന്ത്യ-ആഫ്രിക്ക ഫോറം ഉച്ചകോടിയെക്കുറിച്ചും അദ്ദേഹം വിശദീകരിച്ചു. ഇന്ത്യയും മറ്റ് ആഫ്രിക്കന്‍ രാജ്യങ്ങളും തമ്മിലുള്ള ഉന്നതതല ഉഭയകക്ഷി ചര്‍ച്ചകളാണു പ്രധാനമന്ത്രി ഓര്‍മിപ്പിച്ച മറ്റൊരു വിഷയം. മുന്നൂറു കോടി ഡോളറിന്റെ വായ്പ, സ്‌കോളര്‍ഷിപ്പുകള്‍, ഇ-വിസ സജ്ജീകരണങ്ങള്‍ എന്നിവയെക്കുറിച്ച് അദ്ദേഹം വിശദീകരിച്ചു. രാജ്യാന്തര സൗരോര്‍ജ സഖ്യത്തിലെ പകുതിയോളം അംഗങ്ങള്‍ ആഫ്രിക്കന്‍ രാജ്യങ്ങളാണെന്നും ശ്രീ. നരേന്ദ്ര മോദി വ്യക്തമാക്കി. നവലോക ക്രമത്തില്‍ ഏഷ്യയിലെയും ആഫ്രിക്കയിലെയും രാജ്യങ്ങള്‍ ശക്തമായ പങ്കു വഹിക്കുന്നുണ്ടെന്ന് അദ്ദേഹം കൂട്ടിച്ചേര്‍ത്തു.
2015-2016 സീസണിലെ റാബിവിളകളുടെ കുറഞ്ഞ താങ്ങുവില

2015-2016 സീസണില്‍ കൃഷിചെയ്യുന്ന റാബി വിളകളുടെ മിനിമം താങ്ങുവിലക്ക് പ്രധാനമന്ത്രി ശ്രീ നരേന്ദ്രമോദിയുടെ അധ്യക്ഷതയില്‍ചേര്‍ന്ന കേന്ദ്രമന്ത്രിസഭയുടെ സാമ്പത്തികകാര്യസമിതി അംഗീകാരം നല്‍കി. 2016-17 വര്‍ഷത്തില്‍ വിപണിയിലെത്തുന്ന വിളകളാണിവ. കാര്‍ഷികച്ചെലവിനെയും വിലയെയും കുറിച്ച് പഠിക്കാന്‍ നിയോഗിച്ച സമിതിയുടെ ശുപാര്‍ശകള്‍ അംഗീകരിച്ചാണ് കുറഞ്ഞ താങ്ങുവില നിശ്ചയിച്ചത്. ഉല്‍പ്പാദനച്ചെലവ്, വിപണിയിലെ ആവശ്യകത, ആഭ്യന്തര, അന്താരാഷ്ട്ര വില എന്നിവയടക്കം നിരവധി ഘടകങ്ങള്‍ പരിശോധിച്ചാണ് കുറഞ്ഞ താങ്ങുവില നിശ്ചയിക്കുന്നത്. ഗോതമ്പിന്റെ കുറഞ്ഞതാങ്ങുവില കിന്റലിന് 1525 രൂപയും ബാര്‍ലിയുടേത് 1225 രൂപയുമാണ്. കടലയുടെ താങ്ങുവില കിന്റലിന് 3425 രൂപയും ചുവന്നപരിപ്പിന്റേത് 3325 രൂപയുമാണ്. കടുകിന്റെ കുറഞ്ഞ താങ്ങുവില കിന്റലിന് 3350 രൂപയായാണ് നിശ്ചയിച്ചത്. നാഷണല്‍ അഗ്രിക്കള്‍ച്ചറല്‍ കോ ഓപറേറ്റീവ് മാര്‍ക്കറ്റിങ് ഫെഡറേഷന്‍ ഓഫ് ഇന്ത്യ ലിമിറ്റഡ്(നാഫെഡ്) ആയിരിക്കും പയറുവര്‍ഗങ്ങളും എണ്ണക്കുരുക്കളും സംഭരിക്കുന്നതിനുള്ള കേന്ദ്ര നോഡല്‍ ഏജന്‍സി. എല്ലാ കര്‍ഷകര്‍ക്കും സോയില്‍ ഹെല്‍ത്ത്കാര്‍ഡ് അനുവദിക്കുന്നതിനുള്ള പദ്ധതി ഗവണ്‍മെന്റ് ആരംഭിച്ചിട്ടുണ്ട്. ജലസേചനസൗകര്യം ഉറപ്പുവരുത്താനായി ഗവണ്‍മെന്റ് പ്രധാന്‍മന്ത്രി കൃഷി സിഞ്ചായി യോജന പദ്ധതി നടപ്പിലാക്കുന്നു.
എന്‍.ഡി.ബിയും ബ്രിക്‌സ് രാഷ്ട്രങ്ങളിലെ മറ്റു വികസന ധനകാര്യ സ്ഥാപനങ്ങളുമായുള്ള എക്‌സിം ബാങ്ക് ധാരണാപത്രത്തിനു മന്ത്രിസഭയുടെ അംഗീകാരം

ബ്രിക്‌സ് ഇന്റര്‍ബാങ്ക് സഹകരണ പദ്ധതി പ്രകാരം പൊതുസഹകരണത്തിനായി ന്യൂ ഡെവലപ്‌മെന്റ് ബാങ്കു(എന്‍.ഡി.ബി.)മായി സാമ്പത്തികകാര്യ വകുപ്പ് സെക്രട്ടറിയും എക്‌സ്‌പോര്‍ട്ട് ഇംപോര്‍ട്ട് ബാങ്ക് ഓഫ് ഇന്ത്യയും ധാരണാപത്രം ഒപ്പിടുന്നതിനു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്ര മന്ത്രിസഭാ യോഗം അംഗീകാരം നല്‍കി. ബ്രികസ് രാഷ്ട്രങ്ങള്‍ക്കിടയിലുള്ള വ്യാപാര, സാമ്പത്തിക ബന്ധം മെച്ചപ്പെടുത്താന്‍ ഉതകുന്നതാണിത്. ധാരണാപത്രം ഒപ്പുവെക്കുകവഴി സാമ്പത്തിക ബാധ്യത സൃഷ്ടിക്കപ്പെടുന്നില്ല. എന്നാല്‍, ഇതില്‍ പങ്കാളികളാവുന്ന ബ്രിക്‌സ് രാഷ്ട്രങ്ങള്‍ക്കെല്ലാം നേട്ടമുണ്ടാകുകയും ചെയ്യും. ദേശീയതലത്തിലുള്ള നിയമങ്ങള്‍ക്കും നിയന്ത്രണങ്ങള്‍ക്കും വിധേയമായ സഹകരണ ചട്ടക്കൂട് രൂപീകരിക്കുന്നതിനും നൈപുണ്യശേഷിയും വിജ്ഞാനവും പങ്കുവെക്കുന്നതിനും ലക്ഷ്യമിടുന്നതാണു നിയമവിലക്കുകളില്ലാത്ത ഈ കരാര്‍. എന്‍.ഡി.ബി. രൂപീകൃതമായതിലൂടെ ബ്രിക്‌സ് രാഷ്ട്രങ്ങള്‍ക്കിടയിലുള്ള സഹകരണം വര്‍ധിക്കുകയും അത് ഇന്ത്യക്കു രാജ്യാന്തര തലത്തില്‍ കൂടുതല്‍ പ്രാധാന്യം നേടിത്തരുകയും ചെയ്തിട്ടുണ്ട്. ബ്രിക്‌സ് രാഷ്ട്രങ്ങള്‍ക്കിടയില്‍ നിക്ഷേപ ഒഴുക്കും ചരക്കു, സേവന വ്യാപാരവും വര്‍ധിപ്പിക്കുന്നതിനായി സഹകരിക്കാന്‍ അംഗരാഷ്ട്രങ്ങള്‍ തയ്യാറാകുന്ന സാഹചര്യത്തില്‍, സ്ഥായിയായ വികസനവും എല്ലാവരെയും ഉള്‍ച്ചേര്‍ത്തുള്ള സാമ്പത്തികവളര്‍ച്ചയും ഉറപ്പാക്കാന്‍ സഹകരിച്ചു പ്രവര്‍ത്തിക്കേണ്ടതിന്റെ തന്ത്രപരമായ പ്രസക്തി കണക്കാക്കുമ്പോള്‍ ധാരണാപത്രം ഒപ്പിടേണ്ടത് അനിവാര്യമാണ്.
പഞ്ചാബിലെയും ഒഡീഷയിലെയും റോഡ് പദ്ധതികള്‍ക്ക് കേന്ദ്ര മന്ത്രിസഭ അനുമതി നല്‍കിയത് അടിസ്ഥാന സൌകര്യം മെച്ചപ്പെടുത്തും : പ്രധാനമന്ത്രി

പഞ്ചാബിലെയും ഒഡീഷയിലെയും റോഡ് വികസന പദ്ധതികള്‍ക്ക് കേന്ദ്ര മന്ത്രിസഭയുടെ സാന്പത്തിക കാര്യ സമിതി അനുമതി നല്‍കിയത് ഈ സംസ്ഥാനങ്ങളിലെ അടിസ്ഥാന സൌകര്യ വികസനവും പരസ്പര ബന്ധവും മെച്ചപ്പെടുത്താന്‍‌ സഹായിക്കുമെന്ന് പ്രധാനമന്ത്രി ശ്രീ. നരേന്ദ്ര മോദി ട്വിറ്ററില്‍ പറഞ്ഞു. ”പഞ്ചാബില്‍ ദേശീയ പാത 344 എ യിലെ ഭഗ്വാര – രൂപ്നഗര്‍ ഭാഗം നാലുവരി പാതയാക്കി വികസിപ്പിക്കുന്നതിനാണ് അനുമതി നല്‍കിയിട്ടുള്ളത്. ഏകദേശം 80.820 കിലോ മീറ്റര്‍ റോഡ് വികസിപ്പിക്കുന്നതിന് 1444.42 കോടി രൂപയാണ് ചെലവ് പ്രതീക്ഷിക്കുന്നത്. ഈ പദ്ധതി പഞ്ചാബിന്‍റെ അടിസ്ഥാന സൌകര്യം വികസിപ്പിക്കുകയും സംസ്ഥാനത്തെ ഈ പ്രദേശത്തിന്‍റെ സാമൂഹിക സാന്പത്തിക നിലവാരം ഉയര്‍ത്തുകയും ചെയ്യും. ഒഡീഷയിലെ പുതിയ ദേശീയ പാത 55 ലേ ആംഗൂള്‍ – സംഭാല്‍പൂര്‍ ഭാഗം 4 വരി പാതയാക്കി വികസിപ്പിക്കുന്നതിനും കേന്ദ്ര മന്ത്രിസഭയുടെ സാന്പത്തിക കാര്യ സമിതി അനുമതി നല്‍കി. 2491.53 കോടി രൂപ ചെലവില്‍ ഏകദേശം 151 കിലോമീറ്റര്‍ വികസിപ്പിക്കുന്നതാണ് പദ്ധതി. ഒഡീഷയിലെ അടിസ്ഥാന സൌകര്യം മെച്ചപ്പെടുത്തുന്നതിനും ആംഗൂള്‍ – സംഭാല്‍പൂര്‍ ഭാഗത്തെ ഗതാഗത തിരക്കും സമയ നഷ്ടവും യാത്രാ ചിലവും കുറയ്ക്കാനും പദ്ധതി സഹായിക്കും മഹാരാഷ്ട്രയില്‍ ദേശീയ പാത 211 ല്‍ ഔറംഗബാദ് – തേല്‍വാടി ഭാഗം 4 വരിയാക്കുന്നതിനും കേന്ദ്ര മന്ത്രിസഭയുടെ സാന്പത്തിക കാര്യ സമിതി അനുമതി നല്‍കി. ഏകദേശം 87 കിലോമീറ്റര്‍ റോഡ് 2028.91 കോടി രൂപ ചെലവില്‍ 4 വരിയാക്കുന്ന പദ്ധതിയാണിത്. ഈ മേഖലയിലെ സാമൂഹിക സാന്പത്തിക സ്ഥിതി മെച്ചപ്പെടുത്തുന്നതിനും ഇവിടത്തെ ജനങ്ങള്‍ക്ക് തൊഴില്‍ അവസരങ്ങള്‍ വര്‍ദ്ധിപ്പിക്കുന്നതിനും പദ്ധതി സഹായകമാകും.
നെടുമുടി വേണുവിന്റെ നിര്യാണത്തിൽ പ്രധാനമന്ത്രി അനുശോചിച്ചു

നടൻ ശ്രീ നെടുമുടി വേണുവിന്റെ നിര്യാണത്തിൽ പ്രധാനമന്ത്രി ശ്രീ നരേന്ദ്ര മോദി ദുഃഖം രേഖപ്പെടുത്തി. പ്രധാനമന്ത്രി ട്വീറ്റ് ചെയ്തു: "ശ്രീ നെടുമുടി വേണു വൈവിധ്യമാർന്ന ഒരു നടനായിരുന്നു, പല തരം വ്യത്യസ്തമായ വേഷങ്ങൾക്ക് ജീവൻ പകരാൻ അദ്ദേഹത്തിന് കഴിഞ്ഞു. അദ്ദേഹം ഒരു സമർത്ഥനായ എഴുത്തുകാരനും നാടകത്തിൽ അഭിനിവേശമുള്ളയാളുമായിരുന്നു. അദ്ദേഹത്തിന്റെ വിയോഗം ചലച്ചിത്ര – സാംസ്കാരിക ലോകത്തിന് കനത്ത നഷ്ടമാണ്. അദ്ദേഹത്തിന്റെ കുടുംബത്തിനും ആരാധകർക്കും അനുശോചനം ഓം ശാന്തി. "
ഈജിപ്റ്റില്‍ ഉണ്ടായ ഭീകരാക്രമണത്തെ പ്രധാനമന്ത്രി ശക്തമായി അപലപിച്ചു

ഈജ്പ്റ്റില്‍ ആരാധനാലയത്തില്‍ ഉണ്ടായ ഭീകരാക്രമണത്തെ പ്രധാനമന്ത്രി ശ്രീ. നരേന്ദ്ര മോദി ശക്തമായി അപലപിച്ചു. മൃഗീയമായ ആക്രമണമാണു നടന്നതെന്നു പ്രസ്താവിച്ച അദ്ദേഹം, നിരപരാധികള്‍ മരിക്കാനിടയായതില്‍ അനുശോചനം രേഖപ്പെടുത്തുകയും എല്ലാ വിധത്തിലുമുള്ള തീവ്രവാദത്തെ നേരിടുന്നതിന് ഈജ്പിറ്റിന് ഇന്ത്യയുടെ ഉറച്ച പിന്തുണ അറിയിക്കുകയും ചെയ്തു. ‘ഈജ്പ്റ്റില്‍ ആരാധനാലയത്തില്‍ ഉണ്ടായ ഭീകരാക്രമണത്തെ ശക്തമായി അപലപിക്കുന്നു. നിരപരാധികള്‍ മരിക്കാനിടയായതില്‍ അഗാധമായ അനുശോചനം രേഖപ്പെടുത്തുന്നു. എല്ലാ തരത്തിലുമുള്ള ഭീകരവാദത്തിനും എതിരെയുള്ള ചെറുത്തുനില്‍പ്പിനെ ഇന്ത്യ ദൃഢനിശ്ചയത്തോടെ പിന്‍തുണയ്ക്കുന്നു. ഈജിപ്റ്റ് ജനതയ്ക്കും ഗവണ്‍മെന്റിനും ഒപ്പം നിലകൊള്ളുകയും ചെയ്യുന്നു’, പ്രധാനമന്ത്രി പറഞ്ഞു.
വിദേശ നിക്ഷേപകര്‍ക്ക് സ്ഥിര താമസ പദവി (പി.ആര്‍എസ്) അനുവദിക്കാനുള്ള നിര്‍ദ്ദേശത്തിന് കേന്ദ്രമന്ത്രിസഭയുടെ അംഗീകാരം

വിദേശ നിക്ഷേപകര്‍ക്ക് സ്ഥിര താമസ പദവി (പി.ആര്‍എസ്) പദ്ധതി നടപ്പിലാക്കാനുള്ള നിര്‍ദ്ദേശം പ്രധാനമന്ത്രി ശ്രീ.നരേന്ദ്ര മോദിയുടെ അധ്യക്ഷതയില്‍ച്ചേര്‍ന്ന കേന്ദ്ര മന്ത്രിസഭായോഗം അംഗീകരിച്ചു. സമയാസമയങ്ങളില്‍ ഗവണ്‍മെന്റ് പ്രഖ്യാപിക്കുന്ന നേരിട്ടുള്ള വിദേശ നിക്ഷേപം സംബന്ധിച്ച നയത്തിനനുസരിച്ചായിരിക്കും ഇക്കാര്യത്തില്‍ തീരുമാനമെടുക്കുക. 18 മാസത്തിനുള്ളില്‍ 10 കോടിയുടേയോ, 36 മാസത്തിനുള്ളില്‍ 25 കോടിരൂപയുടേയോ നിക്ഷേപം ഇന്ത്യയിലേക്ക് കൊണ്ടുവരുന്നവര്‍ക്കേ പി.ആര്‍.എസ് ആനുകൂല്യം ലഭ്യമാകൂ. മാത്രവുമല്ല, നേരിട്ടുള്ള ഈ വിദേശ നിക്ഷേപം വഴി ഓരോ സാമ്പത്തിക വര്‍ഷവും ഇന്ത്യയില്‍ താമസക്കാരായ 20 പേര്‍ക്കെങ്കിലും തൊഴില്‍ നല്‍കാനും സാധിക്കണം. താമസിക്കുന്നതിനായി ഇന്ത്യയില്‍ എവിടെയെങ്കിലും ഒരിടത്ത് വസ്തു വാങ്ങിക്കുന്നതിനുള്ള അനുമതിയും പി.ആര്‍എസ് ഉടമകള്‍ക്ക് ലഭിക്കും. ഇന്ത്യയിലേക്കുള്ള നേരിട്ടുള്ള വിദേശനിക്ഷേപത്തില്‍ ഇതു വഴി വര്‍ദ്ധനയുണ്ടാവുമെന്നും ഇന്ത്യയില്‍ നിര്‍മ്മിക്കൂ പദ്ധതിക്ക് സഹായകമാവുമെന്നുമാണ് പ്രതീക്ഷ. വിദേശ നിക്ഷേപകര്‍ക്ക് പി.ആര്‍.എസ് ലഭ്യമാക്കാന്‍ വിസ മാന്വലില്‍ ആവശ്യമായ നിബന്ധനകള്‍ ഉള്‍പ്പെടുത്തും. മള്‍ട്ടിപ്പിള്‍ എന്‍ട്രിയോടുകൂടി ആദ്യ ഘട്ടത്തില്‍ 10 വര്‍ഷത്തേക്കാണ് പി.ആര്‍.എസ് അനുവദിക്കുക. പി.ആര്‍.എസ് ഉടമകളെ രജിസ്‌ട്രേഷന്‍ നടപടികളില്‍നിന്ന് ഒഴിവാക്കും. സ്ഥിരം റെസിഡന്‍സി സ്റ്റ്ാറ്റസ് ഉടമയുടെ പേരില്‍ പ്രതികൂലമായ യാതൊന്നും ശ്രദ്ധയില്‍പ്പെട്ടിട്ടില്ലങ്കില്‍ വീണ്ടും 10 വര്‍ഷത്തേയ്ക്ക് കൂടി പി.ആര്‍.എസ് നല്‍കുന്നത് പരിഗണിക്കും. പി.ആര്‍.എസ്. പദവി ലഭ്യമാകുന്ന ഭാര്യയ്‌ക്കോ ആശ്രിതര്‍ക്കോ തൊഴില്‍ വിസയിലെ ശമ്പള വ്യവസ്ഥകള്‍ ഇളവ് ചെയ്തു കൊണ്ട് സ്വകാര്യ മേഖലയില്‍ തൊഴിലെടുക്കുകയോ ഇന്ത്യയില്‍ പഠനം നടത്തുകയോ ചെയ്യാവുന്നതാണ്.